Izazovi za novog predsedavajućeg EU
Belgija je danas predstavila prioritete svoga predsjedništva EU, koje traje od 1. jula do kraja godine 
Živo zanimanje novinara za predstavljanje novog, belgijskog predsjedavanja Evropskom unijom ne dolazi samo iz činjenice da ih zanima šta će raditi Belgijanci narednih šest mjeseci na evropskom planu, već i ko će to raditi u njihovo ime. Jer, za kratko vrijeme, svi sa one strane stola biće zamjenjeni novim ljudima, koje postave izborni pobjednici. A sadašnja, tehnička vlada uvjerava da planovi ostaju isti: borba za ekonomsku stabilnost, radna mjesta, prosperitet, životnu sredinu, proširenje, ali tek kada se ispune uslovi. "", kazao je belgijskim premijer Iv Leterm. Drugim riječima, svim očekivanim datumima treba dodati jos poneki mjesec, čak i godinu, nagovjestili su Belgijanci, govoreći o toku pregovora sa Hrvatskom. Za Srbiju su obećali da će u septembru biti ozbiljna evropska diskusija o mogućem kandidatskom statusu Beograda, dok su iskazali razumjevanje za nastojanje Bosne i Hercegovine da što prije dodje do bezviznog režima. Medjutim, ne prije nego što se ispune uslovi za to. Inače, izborni pobjednik desna NVA , koja zagovara nezavisnost Flandrije, ovih dana uvjerava Evropljane kako unutrašnje promjene neće imati odraza na predsjedavanju. ", kazao je lider NVA. u", naglasio je predsjednik Evropske komisije, Žoze Manuel Barozo. Sa vjerom ili bez nje, Belgiju očekuju brojni izazovi, uostalom kao Evropsku uniju. A da li će belgijsko predsjedništvo, ko god da ga predstavlja, biti u stanju da na njih odgovori, pitanje je na koje danas nije lako odgovoriti.